CELEX: 62015TN0164
Language: fi
Date: 2015-03-31 00:00:00
Title: Asia T-164/15: Kanne 31.3.2015 – European Dynamics Luxembourg ja Evropaïki Dynamiki v. parlamentti

13.7.2015   
            
            
               FI
            
            
               Euroopan unionin virallinen lehti
            
            
               C 228/17
            
         Kanne 31.3.2015 – European Dynamics Luxembourg ja Evropaïki Dynamiki v. parlamentti
   (Asia T-164/15)
   (2015/C 228/21)
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg SA (Luxemburg, Luxemburg) ja Evropaïki Dynamiki – Proïgmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat I. Ampazis ja M. Sfyri)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin päätöksen, joka annettiin kantajille tiedoksi 13.2.2015 päivätyllä kirjeellä D (2015)7680, jolla kantajan tarjous luokiteltiin kolmannelle sijalle avoimen tarjouskilpailun 2014/S 066 111912 ”PE/ITEC-ITS14 – Tietoteknisten palvelujen ulkoinen suoritus”, joka sisälsi kahdeksan itsenäistä erää, kolmannen erän osalta
            
         
               —
            
            
               velvoittamaan parlamentin korvaamaan vahingon, jota kantajille on aiheutunut siitä, että ne ovat menettäneet mahdollisuuden tulla luokitelluiksi ensimmäiselle sijalle kolmannen erän osalta; kantajat arvioivat vahingon kohtuulliseksi määräksi 1 5 00  000 euroa korkoineen tuomion julistamisesta lukien tai unionin yleisen tuomioistuimen vahvistaman muun määrän, ja
            
         
               —
            
            
               velvoittamaan parlamentin korvaamaan kantajien oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kantajat väittävät, että kanteen kohteena oleva päätös on kumottava SEUT 263 artiklan nojalla, sillä parlamentti
   
               1)
            
            
               on loukannut perusteluvelvollisuuttaan, koska se on perustellut riittämättömästi niiden teknisten tarjousten arviointia, joilla kantajat osallistuivat riidanalaiseen tarjouskilpailuun, ja koska se ei ole toimittanut kantajille tarkempia taloudellisia tietoja tarjouskilpailun voittajiksi valittujen ryhmittymien tarjouksista
            
         
               2)
            
            
               on rikkonut sopimusasiakirjoja (tarjouseritelmä ja täydentävät ohjeet), jotka se oli itse laatinut, koska se on soveltanut tarjousten arvioinnissa laskutapaa, joka poikkesi edellä mainituissa asiakirjoissa vahvistetusta laskutavasta.
            
         
               3)
            
            
               on rikkonut sopimusasiakirjoja ja Euroopan unionin oikeutta, koska se ei ole arvioinut ja tutkinut, olivatko jotkin tarjoukset poikkeuksellisen alhaisia.